地方語言（簡称方言）最簡單个定義就是指一個特定地理區域裏向某種語言个變體。然而，要注意點，在對所謂个「語言」交「方言」進行定義个辰光，無論是採用社會語言學者「相互理解性」个判別標準，或者是歷史語言學者「歷史發展關係」个判別標準，我場全無可避免會碰到準則丄向相當程度个任意交困難。噶咾，交關人同意，實質丄，判別語言搭方言个標準往往是政治性个，假使某種語言完成標準化（特別是書面標準化）个程序，我場常莊擔其稱之爲「語言」(其本質丄可以畀視爲是一種「標準化方言」)；倘使某種語言弗曾完成昰個程序，噶嚜我場常莊將其稱爲「方言」（本質丄可以畀視作是一種「非標準化方言」）。